E.J.M. Fraser

Eleanor Johanna Moir Fraser (1902, McGregor - 11 September 1971, Uitenhage) was ’n Afrikaanse skrywer, wat onder haar eie naam en verskeie skuilname kinder- en jeugverhale en romans geskryf het. Sy het onder meer onder die skuilname Okkert Bosman en P.J. Rademeyer geskryf.

 Lewe en werk 
Eleanor Johanna Moir Fraser is in 1902 op McGregor naby Robertson gebore, waar haar pa (Walter Moir Fraser) die skoolhoof was en sy ook skoolgegaan het. Haar moeder was Aletta Catharina Rousseau. Haar susters S.E. Fraser en A.C. Sparks was ook skryfsters.Geni: http://www.geni.com/people/Eleanor-Johanna-Moir-Rautenbach/6000000020239381385 Op skool in McGregor bedryf sy as redakteur saam met ’n paar skoolmaats ’n skoolweekblad. Sy bekwaam haar as onderwyseres in die opleidingskole op Grahamstad en Stellenbosch en hou skool terwyl sy talle romans skryf. In 1923 trou sy met John William Rautenbach, maar sy skryf vir die res van haar lewe onder haar nooiensvan. Die egpaar het vier kinders. Sy bly in Uitenhage, waar sy op 11 September 1971 oorlede is.Müller, Waldo “‘Miss Peggy’ sterf op Robertson” “Die Burger” 6 Junie 1998

 Skryfwerk 
Reeds in haar kinderjare is sy lief om stories te vertel.

 Vervolgverhale 
Sy is die skrywer van die heel eerste vervolgverhaal wat in Sarie Marais gepubliseer word, naamlik "Die liefde bedek alles, hoop alles…"

 Romans 
Hierna publiseer sy verskeie romans en vervolgverhale, waarvan "Verre horison" ook in Sarie Marais gepubliseer word. Sy spits haar hoofsaaklik toe op liefdesverhale, soms gemeng met ’n goeie skeut spanning, aksie en intrige.

 Skuilname 
Sy skryf ook spanningsverhale onder die skuilname Okkert Bosman en P.J. Rademeyer.

 Kinder- en jeugverhale 
Vir die kinders skryf sy verhale soos "Twee klein vlugtelinge", "Die verlore dogtertjie" en "In die hande van die rampokkers".

Die jeugverhaal Kinders van die grens word ook in Engels uitgegee as Children of the border.

 Publikasies 

 E.J.M. FraserOCLC Classify: http://classify.oclc.org/classify2/ClassifyDemo?search-author-txt=Fraser,%20E.%20J.%20M.OCLC Classify: http://classify.oclc.org/classify2/ClassifyDemo?search-author-txt=%22Rautenbach%2C+Eleanor+Johanna+Moir%2C+1902-%22Worldcat: http://www.worldcat.org/identities/lccn-no2009-68904/Softcoverbooks: http://www.softcoverbooks.co.za/ejm%20fraser%20pronk%20boeke.html 
JaarTitel van publikasie1940Die verlore dogtertjie1942Twee klein vlugtelinge1944Kinders van die grens
Children of the border1946Op vrye voet
Wilde malva1947In die hande van die rampokkers
Veilige hawe1948Die huis van Casteleijn
Die liefde van Karolien Wiese

Sonskyn op die vlakte1949Die geheime soektog
Swerfling in die duister1950Avontuur op Bergvesting
Die geheim van die kelder

Die onbreekbare band1951Drie strome
Die versoening1953Duistere oes
Die huwelik van Elsa Martyn

Toe die aalwyne rooi was1954Jy behoort aan my
Die vreemde horison1955Die erfgename van Donkerpoort
Godin van haat

Mik na die sterre

Die ontembare hart1956Bittere vergelding
Die eienaar van Helderbronne

Die rooi sluier

Wispelturig is die wind1958Lig teen die hange
Swaar was my boete1959Erfenis van onheil
Die hoogste bieder

Vleuels in die stormwind1960Die jong hart
Kettings van die verlede1961Merk van Kain
Spel van die lewe1962Afspraak met die noodlot
Die ontwakende hart

 Okkert Bosman 
JaarTitel van publikasie1948Tamboer van die dood

 P.J. Rademeyer 
JaarTitel van publikasie1949Die gedwonge huwelik

 Sien ook 
 Okkert Bosman

 Verwysings 

 Boeke 
 Kannemeyer, J.C. Geskiedenis van die Afrikaanse literatuur 2. Academica, Pretoria, Kaapstad en Johannesburg Eerste uitgawe Eerste druk 1983
 Nienaber, P.J. Hier is ons skrywers! Afrikaanse Pers-Boekhandel Johannesburg Eerste uitgawe 1949
 Nienaber, P.J.; Senekal, J.H en Bothma, T.C. Mylpale in die geskiedenis van die Afrikaanse letterkunde. Afrikaanse Pers-Boekhandel Tweede hersiene uitgawe 1963

 Verwysings 

Kategorie:Afrikaanse skrywers
Kategorie:Geboortes in 1902
Kategorie:Sterftes in 1971